PRIMĂRIA
MUNICIPIULUI
IAȘI
SPITALUL CLINIC DE RECUPERARE IAȘI


Nr. 30840/28.10.2026


                                                                  ANUNȚ

Având în vedere Legea nr.166/2026 cu privire la exceptarea de la prevederile al.(1) al art. XXII din Legea nr.141/2025 privind unele măsuri fiscal-bugetare, publicată în Monitorul Oficial al României, Partea I, nr.647 din 5 august 2026;
Spitalul Clinic de Recuperare Iași, cu sediul în Iași, str. Pantelimon Halipa, nr. 14, în conformitate cu prevederile H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, organizează concurs pentru ocuparea, pe perioadă nedeterminată, a funcțiilor de conducere de asistent medical șef secție/laborator, după cum urmează:
(1) asistent medical șef secție - Secția Clinică Recuperare Medicală Respiratorie;
(2) asistent medical șef secție - Secția Clinică Recuperare Medicală Cardiovasculară;
(3) asistent medical șef secție - Secția Recuperare, Medicină Fizică și Balneologie;
(4) asistent medical șef secție - Secția Clinică Recuperare Medicală Neurologie;
(5) asistent medical șef secție - Secția Clinică Reumatologie I;
(6) asistent medical șef secție - Secția Clinică Reumatologie II;
(7) asistent medical șef secție - Secția Clinică Ortopedie Traumatologie,;
(8) asistent medical șef laborator - Laborator analize medicale.
Nivelul posturilor: de conducere;
Perioada și durata timpului de muncă: 
- luni - vineri: 8 ore/zi, interval: 07.00 - 15.00, pentru asistentul medical șef secție;
- luni - vineri: 8 ore/zi, interval: 07.30 - 15.30, pentru asistentul medical șef laborator.
Cei interesați vor depune la Serviciul RUNOS, Secretariat și Relații cu Publicul, Digitalizare - Informatică, Proiecte al unității, dosarul de concurs care să cuprindă următoarele acte :
· formular de înscriere la concurs;
· copia actului de identitate sau orice alt document care atestă identitatea, potrivit legii, aflate în termen de valabilitate;
· copia certificatului de căsătorie sau a altui document prin care s-a realizat schimbarea de nume, după caz;
· copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului, solicitate de unitate;
· copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
· certificat de cazier judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează;
În cazul în care s-a depus la înscriere o declarație pe propria răspundere că nu are antecedente penale, candidatul are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.
· adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
· certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
· curriculum vitae, model comun european;
Copiile de pe actele prevăzute în dosarul de concurs se prezintă însoțite de documentele originale, care se certifică pentru conformitatea cu originalul de către secretariatul comisiei de concurs.

      Condiții generale:
      Poate participa la concurs persoana care îndeplinește următoarele condiții:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 

Condiții specifice de participare la concurs pentru postul vacant de asistent medical șef secție/laborator:
1. Studii de specialitate: - diplomă de licență în specialitate (studii superioare de lungă/scurtă durată) sau diplomă de absolvire a școlii postliceale sanitare;
2. Perfecționări(specializări): examen de grad principal;
3. Cunoștințe de operare/programare pe calculator: nivel mediu - pachetul Microsoft Office; 
4. Limbi străine cunoscute: nu este cazul;
5. Abilități, calități și aptitudini necesare: abilități demonstrate de management, organizare, comunicare eficientă, rezistență la stres și gestionare a conflictelor;
6. Cerințe specifice: nu este cazul;
7. Competența managerială : nu este cazul;
8. Vechime: minim 5 ani vechime în funcția de asistent medical.

Dosarele de înscriere se depun la Serviciul RUNOS, Secretariat și Relații cu Publicul, Digitalizare - Informatică, Proiecte în perioada 29.10.2026- 12.11.2026, între orele 9:00-12:00.

Probele de concurs: 
[bookmark: _Hlk482799636][bookmark: _Hlk482959231]- proba scrisă: 23 noiembrie 2026, ora 9:00, la sediul Spitalului Clinic de Recuperare Iași;
- interviul: 27 noiembrie 2026, ora 9:00, la sediul Spitalului Clinic de Recuperare Iași.
 
Concursul se va desfășura la sediul unității, astfel:
- depunerea dosarelor de concurs: până pe data de 12 noiembrie 2026, ora 12 :00;
- rezultate selecția dosarelor candidaților: 17 noiembrie 2026, până la ora 12:00;
- depunere eventuale contestații la selecția dosarelor: 18 noiembrie 2026, până la ora 11:00 ;
[bookmark: _Hlk518380851]-rezultate contestații la selecția dosarelor: 19 noiembrie 2026, ora 11 :00;
-proba scrisă: 23 noiembrie 2026, ora 9:00;
[bookmark: _Hlk482800082]-afișarea rezultatelor probei scrise: 24 noiembrie 2026;
- depunere eventuale contestații la proba scrisă: 25 noiembrie 2026, până la ora 11:00;
[bookmark: _Hlk482800137]-rezultate contestații la rezultatele probei scrise: 26 noiembrie 2026, ora 11:00;
-proba interviu: 27 noiembrie 2026, ora 9:00;
-afișarea rezultatelor la proba interviu: 2 decembrie 2026;
- depunere eventuale contestații la interviu: 3 decembrie 2026, până la ora 11 :00;
-rezultate contestații la proba interviu: 4 decembrie 2026;
-afișarea rezultatelor finale: 7 decembrie 2026.

Anunțul de concurs, bibliografia și tematica sunt afișate la avizier și pe site-ul unității www.scr.ro.

Relații suplimentare se obțin de la persoana care asigură secretariatul comisie de concurs, Serviciul resurse umane tel. 0232.266044/int. 105.


Manager,
Conf. univ. dr. ec. Cumpăt Marinela-Carmen





Șef Serviciu RUNOS, Secretariat și Relații cu Publicul, Digitalizare - Informatică, Proiecte,




Întocmit,
[bookmark: _GoBack]

